Source: https://www.riigiteataja.ee/akt/13070647
Timestamp: 2017-06-25 19:03:31+00:00

Document:
Käsuõiguse üleandmise ja vastuvõtmise kord kaitseväes ja rahvusvahelises sõjalises koostöös – Riigi Teataja
Käsuõiguse üleandmise ja vastuvõtmise kord kaitseväes ja rahvusvahelises sõjalises koostöös
Väljaandja:KaitseministerAkti liik:määrusTeksti liik:algtekst-terviktekstRedaktsiooni jõustumise kp:01.01.2009Redaktsiooni kehtivuse lõpp:12.11.2009Avaldamismärge:RTL 2008, 93, 1290
Käsuõiguse üleandmise ja vastuvõtmise kord kaitseväes ja rahvusvahelises sõjalises koostöösVastu võetud 17.11.2008 nr 18
Määrus kehtestatakse «Rahvusvahelise sõjalise koostöö seaduse» § 4 lõike 4 ja «Kaitseväe korralduse seaduse» § 28 lõike 5 alusel.
(1) Määrusega kehtestatakse käsuõiguse üleandmise kord, käsuõiguse üleandmise ulatus ja käsuõiguse üleandmisel kajastatavate andmete loetelu kaitseväes ja rahvusvahelises sõjalises koostöös.
§ 2. Käsuõiguse üleandmine
(1) Rahvusvahelises sõjalises koostöös osalemiseks võib kaitseväe juhataja käsuga osa oma käsuõigusest üle anda teise riigi või rahvusvahelise organisatsiooni käsuõigusega pädevale ülemale. Üleantud käsuõiguse edasiandmine toimub rahvusvahelise sõjalise koostöö seaduse § 4 lõikes 2 sätestatud korras.
(2) Ülem võib käsuga talle alluva väeüksuse või allüksuse ülema käsuõiguse teisele talle alluvale kaitseväelasele käsuga ajutiselt üle anda.
(3) Käsuõiguse üleandmisel ei saa anda üle distsiplinaarvõimu.
§ 3. Käsuõiguse vastuvõtmine
Rahvusvahelises sõjalises koostöös osalemiseks võib kaitseväe juhataja vastu võtta teise riigi või rahvusvahelise organisatsiooni käsuõigusega pädevalt ülemalt osa tema käsuõigusest. Vastuvõetud käsuõiguse edasiandmine toimub rahvusvahelise sõjalise koostöö seaduse § 4 lõikes 3 sätestatud korras.
§ 4. Käsuõiguse üleandmisel ja vastuvõtmisel kajastatavad andmed
(1) Käsuõiguse üleandmise või vastuvõtmise käsk peab sisaldama ülesannet, mille täitmiseks käsuõigus üle antakse.
(2) Käsuõiguse üleandmise või vastuvõtmise käsk sisaldab järgmisi andmeid:1) ülema ametinimetust või väejuhatuse nimetus, kellele käsuõigus üle antakse või kellelt käsuõigus vastu võetakse;2) väeüksuse või allüksuse nimetus, kelle üle käsuõigus antakse või vastu võetakse;3) üleantava või vastuvõetava käsuõiguse ulatus;4) käsuõiguse üleandmise aeg ja kestus;5) väeüksuse või allüksuse asukoht käsuõiguse üleandmise ajal ning vajadusel plaanitav liikumismarsruut teenistuskohta;6) väeüksuse või allüksuse suurus;7) väeüksuse või allüksuse ülesanne teise riigi või rahvusvahelise organisatsiooni relvajõudude koosseisus;8) väeüksuse või allüksuse relvastus ja lahingutehnika;9) väeüksuse või allüksuse piirangud teenistusülesannete täitmisel;10) käsuõiguse üleandnud ülema nimi, auaste ja ametinimetus.
(3) Üleantava või vastuvõetava käsuõiguse ulatuse määratlemisel võib kasutada Põhja-Atlandi Lepingu Organisatsiooni (NATO) terminite ja väljendite sõnastikus (AAP-6) sätestatud käsuõiguse liikide terminoloogiat.

References: § 4
 § 28

§ 2
 § 4

§ 3
 § 4

§ 4